U-I-107/07
Natisni
Opravilna št.:
U-I-107/07
Datum odločitve:
11. 9. 2008
ECLI:
ECLI:SI:USRS:2008:U.I.107.07
Akt:
Zakon o javnih cestah (Uradni list RS, št. 29/97, 92/05 in 33/06 – ur. p. b.) (ZJC), 5. tč. 11.a čl.

Uredba o cestninskih cestah in cestnini za uporabo cestninskih cest (Uradni list RS, št. 110/05 in 115/06),  2. in 5. tč. 2. čl. in 1. tč. 4. čl.
Izrek:
Pobuda za začetek postopka za oceno ustavnosti 5. točke 11.a člena Zakona o javnih cestah (Uradni list RS, št. 29/97, 92/05 in 33/06 – ur. p. b.) ter 2. in 5. točke 2. člena in 1. točke 4. člena Uredbe o cestninskih cestah in cestnini za uporabo cestninskih cest (Uradni list RS, št. 110/05 in 115/06) se ustavi.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da izpodbijana ureditev neposredno posega v njegov pravni položaj.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Peter Grabner, Dobrova pri Ljubljani
Datum vloge:
3. 4. 2007
Vrsta odločitve:
sklep
Vrsta rešitve:
ustavitev
Dokument:
US28257
Dokument v PDF obliki:
U-I-107-07.pdf
80 KB
Prenesite datoteko
U-I-107/07-5
11. 9. 2008
SKLEP
Ustavno sodišče je v postopku za preizkus pobude Petra Grabnarja, Dobrova pri Ljubljani, na seji 11. septembra 2008
sklenilo:
Pobuda za začetek postopka za oceno ustavnosti 5. točke 11.a člena Zakona o javnih cestah (Uradni list RS, št. 29/97, 92/05 in 33/06 – ur. p. b.) ter 2. in 5. točke 2. člena in 1. točke 4. člena Uredbe o cestninskih cestah in cestnini za uporabo cestninskih cest (Uradni list RS, št. 110/05 in 115/06) se ustavi.
Obrazložitev
1. Pobudnik meni, da so v izreku navedene določbe predpisov v nasprotju z načelom pravne države (2. člen Ustave) in v nasprotju z načelom enakosti pred zakonom (drugi odstavek 14. člena Ustave), ker ureditve o določitvi višine cestnine ne opredeljujejo tako, da bi jo bilo mogoče določno in predvidljivo izvajati.
2. Z uveljavitvijo Zakona o spremembah in dopolnitvah zakona o javnih cestah (Uradni list RS, št. 45/08 – ZJC-C) je izpodbijana zakonska ureditev določanja višine cestnine prenehala veljati, z uveljavitvijo Uredbe o cestninskih cestah in cestnini (Uradni list RS, št. 62/08) pa je prenehala veljati tudi izpodbijana podzakonska ureditev. O ustavnosti predpisa, ki ne velja več, odloča Ustavno sodišče le, če so izpolnjeni pogoji iz 47. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS). Zato je Ustavo sodišče pobudnika pozvalo, naj se izjavi, ali še vztraja pri vloženi pobudi, oziroma naj pojasni, kako bi se v primeru ugotovitve, da izpodbijani predpisi niso bili v skladu z Ustavo, izboljšal njegov pravni položaj. Hkrati je bil tudi opozorjen, da Ustavno sodišče lahko postopek ustavi, če v danem roku ne bo dal zahtevanih pojasnil. Ker pobudnik na poziv ni odgovoril, je Ustavno sodišče postopek ustavilo.
3. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnici in sodniki mag. Marta Klampfer, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik